# name
Francesc Ribalta: llums i ombres d’un pintor català a Madrid i a València

# metadata.dc.description[].value
Treballs Finals de Grau d'Història de l'Art, Facultat de Geografia i Història, Universitat de Barcelona, Curs: 2013-2014, Tutora: Sílvia Canalda Llobet

# metadata.dc.description.abstract[].value
Quan hom entra per la porta dels Jerónimos del Museo del Prado no triga gaire a trobarse
a la secció de pintura espanyola del segle XVII dos quadres d’una qualitat excel·lent:
l’Abraçada de Sant Bernat a Crist crucificat (Fig. 20) i Sant Francesc confortat per
l’àngel músic (Fig. 19). Potser l’autor no sigui gaire conegut pel gran públic, però el
nom de Francesc Ribalta no deixa ni molt menys indiferent a cap investigador. És una
figura clau per entendre el pas del manierisme al naturalisme barroc a València i, per
tant, és artista cabdal dins la pintura espanyola del Segle d’Or.
Personalment em vaig interessar per Francesc Ribalta quan vaig veure ja fa anys els dos
quadres abans esmentats i em vaig preguntar pel seu autor, d’on era, on es va formar i
on va treballar. De seguida em vaig adonar que la seva biografia presentava interrogants
que no s’havien aclarit, especialment concentrats durant la seva etapa formativa i el
primer desenvolupament professional a Madrid. Vaig deixar com un projecte futur
indagar amb més profunditat sobre aquests punts per intentar donar-los resposta. I
aquest projecte s’ha fet realitat en aquest Treball de Fi de Grau. Aquest m’ha permès
aprofundir en el coneixement sobre la figura d’aquest gran pintor i determinar amb més
precisió del que ho havia fet els punts foscos dins la seva biografia i esbossar el camí
que ha de seguir la investigació per a intentar aclarir-los...

# metadata.dc.source[].value
Treballs Finals de Grau (TFG) - Història de l'Art

# metadata.dc.title[].value
Francesc Ribalta: llums i ombres d’un pintor català a Madrid i a València